מוטי פוגל

מוטי פוגל (נולד ב-25 בדצמבר 1972) הוא מבקר ספרות ועורך ישראלי.

ביוגרפיה
פוגל גדל בבית דתי-לאומי בשכונת קריית הרצוג שבבני ברק ובנווה צוף, כבכור מבין חמישה אחים. אביו היה איש אמנה. למד בישיבת ההסדר אור עציון. 

בוגר לימודי פילוסופיה במסגרת תוכנית המצטיינים של האוניברסיטה העברית, לימודי פרשנות תרבות ולימודי עריכת לשון באוניברסיטת בר-אילן. 

בין השנים 2005 ו-2007 שימש ככתב ועורך כלכלי בעיתונים מקור ראשון וישראלי, ובין השנים 2008 ו-2012 עבד ככתב ועורך בגלובס. משנת 2009 ועד שנת 2013 היה מבקר הספרות של עכבר העיר. משנת 2013 ועד סוף 2015 כתב ביקורות ספרות עבור Time Out תל אביב, וכיום הוא כותב ביקורות ספרות במוסף הספרים של עיתון הארץ. בנוסף הוא מנחה סדנאות קריאה וכתיבה ומספק שירותי עריכה פרטיים.

מתגורר בירושלים עם אשתו ושלושת ילדיהם.  

אחיו אודי נרצח יחד עם אשתו רות ושלושה מילדיהם בפיגוע באיתמר.

באוקטובר 2023 יצא לאור ספרו לא ממואר בהוצאת אפרסמון ספרים.

קישורים חיצוניים 

 מוטי פוגל, "קונונסנס" אתר אישי

הערות שוליים

בוגרי האוניברסיטה העברית בירושלים
מבקרי ספרות ישראלים
עורכים ישראלים
סגל העיר
סגל גלובס
סגל הארץ
סגל Time Out תל אביב
בוגרי ישיבת ההסדר אור עציון
ישראלים שנולדו ב-1972